钦定古今图书集成/明伦汇编/闺媛典/第030卷 > 《思州田晃忽而不花封二代制》前人
## 钦定古今图书集成/明伦汇编/闺媛典/第030卷 > 《思州田晃忽而不花封二代制》前人

先王制礼，“妇人之义，饮食衣服祭祀而已”，非有与于
外事也。然或妇道母德，可以表率宗族而成其夫子
者，顾宜有以显贲之也。具官祖母某氏，早躬组𬘓，克
遵女戒。作配令族，柔闲有仪。惟时闻孙，捍我边圉。膺被爵禄，光宠于时而尔。可不疏封乡国，以广彤管之
训乎？赞书在门，其告泉壤。